BCR extinde ecosistemul George printr-un parteneriat cu EasyBill
Banca Comercială Română anunță o nouă extindere a ecosistemului digital George către produse bancare și non-bancare, printr-un parteneriat cu EasyBill - parte a grupului Filbo, una dintre principalele platforme online de facturare electronică și management al afacerilor din România, potrivit unui comunicat emis redacției. Astfel, antreprenorii și microîntreprinderile pot accesa direct din George o soluție completă pentru emiterea, livrarea și încasarea facturilor, care îi ajută să administreze mai simplu relația cu clienții și furnizorii, să gestioneze stocurile și să aibă vizibilitate completă asupra fluxului de numerar prin rapoarte specifice. În plus, pentru integrarea cu ANAF E-Factura, EasyBill oferă atât trimiterea automată, cât și manuală a facturilor, asigurând conformitate și eficiență maximă.